cyanic-selkie/wikianc huggingface dataset:
Mavrovo i Rostusja
Mavrovo i Rostusja (makedonsk Маврово и Ростушa; albansk Mavrova ve Rostuşa) er ein kommune i regionen Polog i Nord-Makedonia. Den noverande kommunen vart oppretta i 2004 ved at ein slo saman dei to tidlegare kommunane Mavrovi Anovi og Rostusja.
Time and a Word
Utgjeving og mottaking
Albumet fekk blanda omtale. Det fekk ei positiv melding av Roy Carr i New Musical Express i august 1970, og vart hylla som eit av dei beste albuma det året. Carr skildra materialet som «mentalt oppkvikkande» og «No Opportunity Necessary, No Experience Needed» sette standarden og stemninga for dei andre sju spora. Arrangementa til Cox vat hylla og blanda seg godt in med gruppa si evne til å «framføre intrikate og særs komplekse passasjar på ein særs fingernem og presis måte». Han trekte òg fram styrken i den «lett gjennkjennbare» basspelinga til Squire, som skapte ein «formidabel» rytmeseksjon i lag med Bruford.
Department of Youth
«Department of Youth» er ein song av den amerikanske rockeartisten Alice Cooper frå albumet hans Welcome to My Nightmare frå 1975. . Songen vart gjeven ut som singel og nådde 67. plass på Billboard Hot 100 i USA.
Time and a Word
Innhald
Spora 9–11 vart første gongen gjeven ut på ei vesttysk utgjeving av Time and a Word.
Mavrovo i Rostusja
I 2002 hadde kommunen 8 618 innbyggjarar. Dei største busetnadene i kommunen var:
Harsin fylke
Harsin fylke (persisk شهرستان هرسین) er eit fylke i Kermanshah-provinsen vest i Iran, i det som uoffisielt vert kalla Iransk Kurdistan. Det administrative senteret i fylket er Harsin. Fylket grensar i nord til Sahneh fylke, i sør til Khorramabad fylke i Luristan, i aust til Nahavand fylke i Hamadan-provinsen og i vest til Kermanshah fylke. Fylket er delt inn i dei to distrikta Sentral-distriktet og Bisotun-distriktet. Fylket har dei to byane Harsin og Bisotun. Byen Harsin ligg 44 km aust for Kermanshah, 1570 meter over havet.
Plankonkav og plankonveks
Plankonkav og plankonveks vert nytta om linser der den eine flata er plan, den andre enkel- eller dobbeltkrumma. Ei plankonkav linse er tynnast på midten, medan ei plankonveks tjukkast på midten
Regensberg
Regensberg er ein kommune i distriktet Dielsdorf i kantonen Zürich i Sveits. Han ligg like vest for Dielsdorf, på ryggen Lägern (617 moh). Kommunen har innbyggjarar  og eit areal på.
Mavrovi Anovi
Mavrovi Anovi (makedonsk Маврови Анови) er ein landsby i kommunen Mavrovo i Rostusja i regionen Polog i Nord-Makedonia. Mavrovi Anovi var tidlegare eigen kommune, men vart innlemma i Mavrovo i Rostusja i 2004, med unntak av landsbyen, som vart overført til Gostivar.
Den tidlegare kommunen Mavrovi Anovi hadde 984 innbyggjarar ved folketeljinga i 2002, medan sjølve landsbyen hadde 167 innbyggjarar.
Pannebein
Pannebeinet eller frontalbeinet (lat. os frontale) er ein knokkel i den øvre framdelen av hovudskallen hjå menneske. Namnet kjem frå det latinske ordet frons, som tydar «panne». Knokkelen er forma som ein hjartemusling, og er samansett av tre delar: squama frontalis, den flate og største delen, hovudregionen av panna; pars orbitalis ossis frontalis, den horisontale og nest-største regionen; og nasepartiet, som artikulerar med nasebeina og processus frontalis maxillae for å forme naserota.
16. SPETSNAZ-brigade
Borgarkrigen i Tadsjikistan
Under borgarkrigen støtta brigaden den russiske 201. motoriserte infanteridivisjonen forlagt til Tadsjikistan.
Borgarkrigane i Tsjetsjenia
Under dei to borgarkrigane støtta brigaden dei russiske avdelingane i Tsjetsjenia.
Den russisk-georgiske krigen i 2008
I 2008 støtta brigaden dei russiske avdelingane i Abkhazia, mellom anna ved å øydeleggje eit georgisk forsyningslager.
Ida Lorentzen
Ida Lorentzen er ein norsk  kunstmålar som særleg har gjort seg kjend for måleri av mennesketomme realistisk framstilte interiør prega av fargetonar og lys- og skuggeverknader som appellerer til kjenslene. Ho har dessutan måla fleire portrett, mellom anna av dronning Sonja, og har òg måla eit bilete som syner seremonien då det kongelege paret vart signa i Nidarosdomen i Trondheim 23. juni 1991.
Ida Lorentzen er fødd i New York med amerikansk mor og norsk far. Ho er utdanna hjå Boston University School of Fine Arts i Boston i staten Massachusetts i USA 1970–74, og Statens Kunstakademi i Oslo 1974–79, og debuterte med ei separatutstilling i Galleri Tanum i Oslo i 1979. Frå 1977 har ho og ektemannen, kunstmålaren Ulf Nilsen, budd og arbeidd på Nesøya i Asker kommune. Frå 2002 har Ida Lorentzen dessutan hatt ein permanent tilhaldsstad på Nyfossum, eit herskapshus i nærleiken av Åmot på Modum som i si tid var bustaden til Friedrich Roscher, Blaafarveværkets hytteinspektør (verksdirektør), no eit museum. Hennar pastellar pryder stovene i denne prektige bygningen i empirestil.
Ida Lorentzen er innkjøpt av Nasjonalgalleriet i Oslo, Norsk kulturråd og Oslo kommunes kunstsamlinger.
Osogovo Bay
Osogovo Bay (Osogovski Zaliv) er ei bukt i Antarktika kalla opp etter regionen Osogovo vest i Bulgaria. Ho grensar til sørkysten av Rugged Island, Astor Island, og vestkysten av Byers Peninsula sør for Laager Point på Livingston Island i Sør-Shetlandsøyane i Antarktis. Frå sjøen har bukta innløp mellom Benson Point og Devils Point.
Mintaqah
Minţaqah (arabisk منطقة, fleirtal مناطق manāṭiq) er eit øvste forvaltingsnivå i Saudi Arabia, Israel og Tsjad, og andre forvaltingsnivå i fleire andre arabiske land. Det vert ofte omsett som «region» eller «distrikt». Den bokstavlege tydinga er «region» eller «område».
Fartsgrenser i Noreg
Fartsgrensene i Noreg er 80 kilometer i timen utanfor tettbygde strok og 50 km i timen i tettbygde strok. Reglane gjeld ferdsel med køyretøy på veg eller område som er ope for alminneleg trafikk med motorvogn. Særskilte fartsgrenser er vist med forbodsskilt, og går frå 10 km i timen til 110 km i timen. Før 2000 var høgeste lovlege fart 90 km i timen på norske vegar. Med skilt i Noreg som viser gatetun er det pålagt å køyre i «gangfart». Køyretøy over 3,500 kg og køyretøy med tilhengar har fartsgrense 80 km i timen også der det er vist høgare fartsgrense med skilt.
Historie
Noreg har hatt generelle fartsgrenser på heile vegnettet sidan 1912. Grensene vart gradvis justert oppover til 1965 (Samferdselsdepartementet, St meld 72, 1977-78). Etter 1965 er høvet til å fastsette spesielle fartsgrenser for enkelte vegtypar eller vegstrekningar gradvis utvida.
Bøter
Når fartsgrensa er 60 km/t eller lavare
Når fartsgrensen er 70 km/t eller høgare
Fengsel eller samfunnsstraff
Vegleiande normer for påstand om samfunnsstraff og fengsel i brev frå Riksadvokaten til alle Politimestrar og Statsadvokatar, dagsett oktober 2007:
På motorvegar (Motorveg kl A) blir førerkortet kversett først ved 41 km over lovleg fart.
Retningslinene gjeld dersom det ikkje er spesielle formildande eller skjerpande omstende. Andre og strengare avgjersler kan skje, jfr Høyesterettsdommar i tilsvarande saker.
Faustino Asprilla
Faustino Hernán «Tino» Asprilla Hinestroza er ein colombiansk pensjonert fotballspelar. Han er mest kjend for å ha spelt for italienske Parma og engelske Newcastle United. Blant Newcastle-fansen vart han ein kulthelt då han skåra eit hat-trick i meisterligakampen mot Barcelona då Newcastle vann 3-2.
Karrieren byrja i heimlandet i 1988 i klubben Cúcuta Deportivo. Allereie når han fylde 18 år gjekk «Tino» vidare til Atlético Nacional der skåra han 78 mål på 36 kampar. Dette vekte interesse til fleire italienske fotballklubbar, inkludert Parma som han signerte for i 1992 for ein kjøpesum av 10,9 millionar US-dollar. I 1996 vart Asprilla kjøpt av Newcastle United for 6,7 millionar pund. Frå 1999 spelte Asprilla for Palmeiras.
Greinkjempe
Planten finst på opne vekstsader med sandhaldig grunn. Han er mellom annan funnen på avfallsplassar.
Greinkjempe blir som regel 20-30 cm høg. Stenglane er dekte med korte hår og kan greina seg. Blada er motsette.
Planten veks opphavleg i Nord-Afrika, Europa og Sørvest-Asia aust til Iran og Tian Shan. Han er også funnen fleire stader forvilla eller spreidd som ugras. I Noreg er han ein framandart som er komen inn med ballast. Han er funne spreidde stader på Austlandet.
Frøa er blitt brukt i urtemedisin. Det kan brukast som loppefrø både som helsekost og i hestefôr. Planten er også brukt til fuglemat.
Yours Is No Disgrace
«Yours Is No Disgrace» er ein song frå det engelske progressiv rock-bandet Yes, innspelt hausten 1970 og gjeven ut albumet The Yes Album i februar 1971. Songen er skriven av Jon Anderson, Chris Squire, Steve Howe, Bill Bruford og Tony Kaye. Dette er eit av dei første forsøka til bandet på den «episke stilen» bandet seinare vart kjent for, og songen består av komplekse rytmiske og melodiske tema. Songen er 9 minutt og 45 sekund lang.
Polarisasjonsapparat
Eit polarisasjonsapparat er eit apparat som blir brukt til undersøkingar med polarisert lys. Til vanleg består det av to polarisasjonsfilter som blir kalla polarisator og analysator, men som er heilt like.
Yours Is No Disgrace
Struktur
Songen opnar med eit country-liknande tema som kan minne om opningstemaet til TV-serien Bonanza. Så kjem trommene, bassgitaren og orgelet med, og som skapar eit sterkt rytmisk tema med eit enkelt orgeltema på toppen. Gitaren går over i eit nesten svevande arpeggio-tema som blir modulert. Første vers blir sunge over eit akkordbasert orgeltema.
Etter første vers kjem resten av instrumenta inn og skapar ein liknande rytmisk kjensle som frå før første verset. Dette rytmiske temaet blir punktert av ein frenetisk og aggressiv gitarsolo, og så kjem det ei rekkje korte gitarsoloar i ulike stilarter som rock, jazz, country og hardrock-liknande, før det går over i eit a capella-vers, berre med eit staccato bass-riff i bakgrunnen. Så dreiast musikken først gradvis over i eit crescendo, før det dust blir vendt tilbake til det rytmiske hovudtemaet i songen. Songen blir avslutta med ein repetisjon av det country-inspirerte temaet i opninga og det påfølgjande rytmiske temaet.
Andletsskjelett
Andletsskjelettet eller viscerokraniet (lat. ossa faciei, ossa facialia eller cranium faciale) er ei fellesnemning for den delen av hovudskallen som stammar frå gjellebogane. Andletsbeina er knoklane i den fremre og nedre skallen.
Yours Is No Disgrace
Konsertversjonar
Offisielle konsertopptak av «Yours Is No Disgrace» finnast på:
Kjelder
Yes
Andletsskjelett
Dei 14 andletsbeina som utgjer andletsskjelettet er:
Al-Musayfirah
Al-Musayfirah (arabisk المسيفرة, òg skrive Mseifreh eller Musayfra) er ein by sør i Syria i Daraa guvernement, som ligg aust for Daraa og 37 kilometer søraust for Damaskus. Av stader i nærleiken finn ein Kahil i sørvest, al-Jiza i sør, al-Sahwah i søraust, 'Ara i aust, Umm Walad i nordaust, al-Karak i nord, al-Ghariyah al-Sharqiyah i nordvest og Saida i vest. Al-Musayfirah har eit areal på 7,05 hektar. I følgje Syrisk statistisk sentralbyrå har al-Musayfirah eit folketal på 10 466 i 2004. Han er det administrative senteret i al-Musayfirah nahiyah («underdistrikt») som består av fire stader med eit samla folketal på 32 473 i 2004. I nyare tid har folketalet vorte estimert til kring 13 600 i 2009. Den største familien er al-Zu'bi-klanen (al-Zoubi).
Al-Musayfirah tente som senter for Sufi-ordenen al-Qadiriyyah i den osmanske og franske tida. Byen er kjend for det store slaget mellom den franske hæren og drusar-opprørarar under det store syriske opprøret i september 1925. Dei fleste innbyggjarane vart tvungen ut eller drepne av dei franske styrkane anten før eller under slaget.
Byen er i stor grad avhengig av pengar sende frå familiemedlemmar som arbeider i Gulfstatane. Desse utvandrarane har fått bygd fleire offentlege plassar og bygg i byen. Jordbruk er hovudnæringa og oliven er den viktigaste avlinga. Kveite, bygg og forskjellige grønsaker vert òg dyrka. Klimaet er generelt moderat med milde vintrar og særs varme somrar.
Den osmanske og franske tida
Den moderne byen vart grunnlagd i den osmanske tida (1517–1917). I 1596 var Musayfira nedskriven i osmanske skattelister som ein del av Butayna nahiya i Hauran qada. Han hadde berre muslimske innbyggjarar og bestod av 22 hushaldningar og 18 ungkarar. Skattane vart betalte for kveite, bygg, sommaravlingar, geiter og/eller bikubar.
I 1838 vart al-Musayfirah klassifisert som ein khirba («forlaten landsby») av bibelforskaren Eli Smith. I denne perioden og under det franske styret (1918–46) vart 16 landsbyar i regionen kontrollert av al-Zu'bi-klanen som var opphav til mange av dei religiøse sjeikane frå Sufi-ordenen al-Qadiriyyah, som vart skipa av Abd al-Qadir al-Jilani. Medan Khirbet al-Ghazaleh og Deir al-Bukht var dei politiske seta til klanhøvdingen, var al-Musayfirah det religiøse senteret til al-Zu'bi. I september 1910 tente al-Musayfirah som destinasjon for osmanske soldatar før dei gjekk til åtak mot drusar-opprørarar i Jabal al-Arab, litt lenger aust. Opprørsleiaren, Yahya al-Atrash, vart arrestert av styresmaktene under operasjonen.
Under det store syriske opprøret mot det franske mandatet, slo den muslimske sjeiken frå al-Musayfirah, Muhammed al-Zu'bi, og ryttarane hans seg saman med drusar-opprørarane til sultan Pasha al-Atrash i Jabal i august 1925. Al-Musayfirah var åstad for eit stort slag mellom franske styrkar og drusar-opprøarar den 17. september. Slaget enda i fransk siger og 300-400 opprørar mista livet. Dette bana veg for at franskmennene kunne erobre al-Suwayda den 24. september, sjølv om dei trekte seg attende to månader seinare. Fleire av innbyggjarane i al-Musayfirah hadde anten vorte drepne eller drivne bort før og under slaget. Eit minnesmerke vart sidan reist i al-Musayfirah til minne om opprørarane under slaget.
Moderne tid
Den 29. juli 2011, under den syriske borgarkrigen som byrja i mars 2011, vart ein demonstrasjon mot staten i al-Musayfirah slått ned av tryggingsstyrkar som opna eld mot demonstrantane, og ein sivil mista livet. Tidleg i september deltok hundre til tusenvis av demonstrantar i demonstrasjonar mot staten i byen. Den 11. september rapporterte Reuters at 40 menneske frå al-Musayfirah vart sette i fengsel av tryggingsstyrkane, i lag med mange andre frå dei nærliggande byane al-Jiza og Busra al-Harir. Den 27. april 2012 rapporterte Financial Times at under den korte våpenkvilen mellom regjeringsstyrkane og opprørarane, var dei vitne til hundrevis av demonstrantar som ropet «Gud bevare Den frie syriske armeen» i al-Musayfirah. Den frie syriske armeen er ein av dei mange væpna organisasjonane som gjer opprør mot styret til Bashar al-Assad. På den tida skal ein tredjedel av innbyggjarane i byen ha flykta og dusinvis var drepne sidan starten på krigen.
Kjelder
''
Eslamabad-e Gharb fylke
Eslamabad-e Gharb fylke (persisk شهرستان اسلام‌آباد غرب) er eit fylke i Kermanshah-provinsen i Iran, ein del av det som uoffisielt vert kalla Iransk Kurdistan. Det administrative senteret i fylket er Eslamabad-e Gharb. I folketeljinga i 2006 var innbyggjartalet i fylket 149 376. Fylket er delt inn i dei to distrikta Sentral-distriktet og Homeylt. Fylket har dei to byane Eslamabad-e Gharb og Homeyl.
Hiram Bullock
Hiram Law Bullock var ein amerikansk jazzfunk- og jazzfusion-gitarist.
Biografi
Han var fødd i Osaka i Japan av afroamerikanske foreldre som tente i det amerikanske forsvaret. Då han var to år gammal flytta familien til Baltimore. Han synte seg raskt som eit stort musikktalent. Han lærte piano ved Peabody Conservatory of Music, og spelte første gong for folk berre seks år gammal. Etter å ha lært seg saksofon og bass, byrja han å spele gitar 16 år gammal.
Bullock studerte ved University of Miami og møtte gitaristane Pat Metheny og Steve Morse og bassistane Jaco Pastorius og Will Lee. Han betalte for studiane ved å spele på nattklubbar i Florida, før han flytta til New York. Han er mest kjend for spelinga med Pastorius, på Late Night with David Letterman og arbeidet med David Sanborn og Bob James. Han spelar med Steely Dan på Gaucho (1980), Paul Simon på One Trick Pony (1980), Sting på ...Nothing Like the Sun (1987) (solo på coverversjonen av Jimi Hendrix sin «Little Wing») og Billy Joel på The Stranger (1977). Han arbeidde òg for Harry Belafonte, Marcus Miller, Carla Bley, Miles Davis, Ruben Rada (på albumet Montevideo) og Gil Evans.
Han spelte som medlem av the 24th Street Band, som gav ut tre album: 24th Street Band (1979), Share Your Dreams (1980) og Bokutachi (1981).
Pote
Pote er ei støytdempande tråpute som finst på undersida av labbane til pattedyr rekna for å vere tågjengarar. Ein labb har fleire potar.
Hiram Bullock
Biografi
I 1982 gav han ut debutplata si, First Class Vagabond.
Som sidemann (utval)
Med Gil Evans Med Art Farmer Med Dizzy Gillespie Med Jeremy Steig Med Chaka Khan Med John Scofield Med Carla Bley Med Rubén Rada Med Rubén Rada Med Various Artists
Spydeberg kyrkje
Spydeberg kyrkje er ei langkyrkje frå 1844 i Spydeberg, Indre Østfold kommune i Viken. Kyrkja vart vigsla i 1844, etter at den førre kyrkja brann i 1841. Ved sida av kyrkja står eit gravkapell frå 1922.
Yafa'a-distriktet
Yafa'a-distriktet er eit distrikt i Lahij guvernement i Jemen. I 2003 hadde distriktet eit folketal på 75 014 innbyggjarar.
Trio II
Trio II er det andre samarbeidsalbumet til Dolly Parton, Emmylou Harris og Linda Ronstadt. Det kom ut 9. februar 1999 på Asylum Records.
Bakgrunn
12 år etter utgjevinga av Trio, som hadde selt til platinaplate og vunne Grammyprisar, kom trioen saman att for å spele inn eit nytt album. Songane vart spelte inn i 1994 av Parton, Harris og Ronstadt, men strid mellom plateselskapa deira og ulike tidsplanar gjorde at dei ikkje kunne gje ut albumet på den tida. Til slutt miksa Ronstadt fem av dei ti spora på albumet (utan vokalen til Parton) for å ta dei med på albumet hennar Feels Like Home i 1995. Desse var «Lover's Return», «High Sierra», «After the Gold Rush», «The Blue Train» og «Feels Like Home».
Polarisasjonsfilter
Eit polarisasjonsfilter er ei gjennomsiktig plate som berre slepp gjennom ljos som er polarisert i ei bestemd retning. Polarisasjonsfilter blir nytta som polarisator for å gjere upolarisert ljos polarisert, og som polarisasjonsanalysator for å undersøkja i kva for ei grad og i kva for ei retning ljos er lineært polarisert.
Trio II
Bakgrunn
I 1998, etter Parton og Harris hadde slutta på sine respektive selskap, valde dei å gje ut albumet slik det opphavleg vart spelt inn. Barnefoto av Parton, Harris og Ronstadt vart nytta som plateomslag, då dei ikkje fekk i stand ei felles fotografering.
Termisk ekspansjon
Termisk ekspansjon eller varmeutviding er auken i storleik (lengd, areal, volum) i ein lekam som er forårsaka av ein auke i temperaturen hans. Den motsette effekten når temperaturen blir redusert blir kalla termisk kontraksjon eller varmekrymping. Storleiken på ekspansjonen kan forenkla skildrast med ein lengdutvidingskoeffisient.
Bruk
Prinsippet med termisk ekspansjon i væsker blit nytta i termometer. Tidlegare brukte ein kvikksølvtermometer, som har ein avgrensing ved at dei ikkje kan visa temperaturar kaldare enn smeltepunktet for kvikksølv (ca -39 °C). Etanol kan brukast, men har på liknande vis ei avgrensing ved at termometeret ikkje kan visa temperaturar over kokepunktet til etanol (ca. 78 °C).
Trio II
Utgjeving og marknadsføring
Albumet kom ut 9. februar 1999 og sjølv om dei ikkje fekk tid til ein lengre turné, fekk dei i stand ein kort ein for å marknadsføre albumet. Trioen spelte på CBS This Morning, The Tonight Show with Jay Leno, The Today Show, The Late Show with David Letterman og The Rosie O'Donnell Show.
Termisk ekspansjon
Bruk
Det at ulike metall har ulike lengdeutvidingskoeffisientar blir nytta i bimetallfjører som ein bruker i visse termometer, termostatar og (tidlegare) i blinkrelé.
Problem
Termisk ekspansjon må vurderast i samband med mekaniske konstruksjonar, særleg om de er utsette for store temperaturendringar. Dei fleste bruer må konstruerast med ekspansjonsfuger som kan ta opp lengdeendringar i konstruksjonen. Termisk ekspansjon er òg eit problem ved jernbanebygging, der skjeneskilja tradisjonelt har hatt eit mindre mellomrom for å gje rom for ekspansjon. Det er no vanleg å bygga jernbane med heilsveisa skjener, men dette krev særskilt utføring og stabilitet i underkonstruksjonen for å kunna ta opp ekspansjonskreftene.
Trio II
Utgjeving og marknadsføring
I starten var det ingen planar om å gje ut ein singel. «High Sierra» kom ut for adult contemporary-radiostasjonar i januar 1999 før albumet kom ut, og vart òg sendt til countryradiostasjonar ved ein feil, men fekk likevel speletid. Etter at albumet hadde selt godt, vart det i april 1999 gjeve ut tre singlar samstundes: «After the Gold Rush», «Feels Like Home» og «Do I Ever Cross Your Mind». Det vart filma ein musikkvideo for «After the Gold Rush» i ein synagoge i New York City den 25. mars.
Kinagras
Kinagras er ein liten busk som veks vilt i Aust-Asia. Han blir også mykje dyrka i Kina, Japan, India og Indonesia.
Basttrevlane er seige og svært sterke. Dei blir brukt til tauverk eller til tråd, rami, som blir brukt til møbelstoff og anna.
Melodi Grand Prix 1971
Sendinga
Etter boikotten året før var Melodi Grand Prix attende med eit rekordstort startfelt. Tolv bidrag blei framført av ulike artistar akkompagnert av eit eige orkester samansett for konkurransen, dirigert av Egil Monn-Iversen. Halvparten av finalelåtene var sende inn av spesielt inviterte låtskrivarar, mens resten blei plukka ut blant 196 innsendte bidrag i NRKs opne konkurranse. Juryen var Karin Krog, Kjell Halvorsen, Finn Eriksen og Rolv Wesenlund.
Polarisasjonsfilter
Kjelder
polarisasjonsfilter. (20.10.2011) I Store norske leksikon. Henta frå: http://snl.no/polarisasjonsfilter
Fuglestjerne
Fuglestjerne (Ornithogalum umbellatum) er ei plante i fuglestjerneslekta i aspargesfamilien. Arten kjem opphavleg frå Sør-Europa.
I Noreg er arten ein framandart som tidleg vart innført som prydplante og som vart funnen forvilla i 1866. Arten er sjeldan dyrka i dag, men er naturalisert og veks spreidde stader sør på Austlandet og langs kysten til Trøndelag. Mest vanleg er han frå Sørlandet til Bergen. I Framandartslista 2018 er arten registrert med låg risiko (LO).
Bladsongarfamilien
Bladsongarfamilien, Phylloscopidae, er ein nyleg skildra biologisk familie av små insektetande sporvefuglar tidlegare plassert i songarfamilien, Sylviidae. Medlemmene finst i Eurasia, i Afrika og lappsongar hekkar aust i Alaska. Dei fleste lever i skog og kratt og fangar ofte føda i flukt.
Artane har ofte fjørdrakt som er grønleg over med gult på undersida, eller meir avdempa med grågrøne til gråbrune farger. Fargene varierande lite med årstidene eller ikkje i det heile. Halane er ikkje veldige lange, og inneheld 12 fjører.
Frå 2019 er alle 77 artane i familien plasserte inn i den eine slekta Phylloscopus, etter eBird/Clements Checklist v2019 Før 2019 gjorde 11 artar ut for eit eiget takson på slektsnivå, med namnet Seicercus.
Melodi Grand Prix 1971
Sendinga
Programleiar var Jan Voigt, og finalen blei halden i Studio 1 på NRK Marienlyst laurdag 20. februar. Utover 1960-talet hadde det vore ein aukande kritikk og merksemd rundt konkurransen i Noreg, noko også Voigt poengterte då han innleia med: «Då går vi laus på årets mest utskjelte tv-program.»
Det var fleire veteranar blant artistane, mellom anna Odd Børre, Jan Høiland og Inger Jacobsen. Men ei rekkje unge kvinnelege artistar debuterte i Melodi Grand Prix, blant anna barnestjerna Anita Hegerland, Gro Anita Schønn, Anne-Karine Strøm og ei då heilt ukjend Hanne Krogh.
Resultatet blei avgjort av 14 jurymedlemmar frå sju ulike landsdelar, og det var 15 år gamle Hanne Krogh som vann med «Lykken er», skriven av veteranen Arne Bendiksen. Dette var Bendiksens tredje Melodi Grand Prix-siger som låtskrivar. I tillegg vann han som artist i 1964.
Rostusja
Rostusja (makedonsk Ростуша) er ein landsby i kommunen Mavrovo i Rostusja i regionen Polog i Nord-Makedonia og hovudsete i kommunen. Rostusja var tidlegare eigen kommune, men vart innlemma i Mavrovo i Rostusja i 2004, med unntak av landsbyane, og , som vart overførde til Debar.
Den tidlegare kommunen Rostusja hadde 9 451 innbyggjarar ved folketeljinga i 2002, medan sjølve landsbyen hadde 872 innbyggjarar.
Justine Braisaz-Bouchet
Justine Braisaz-Bouchet er ein fransk skiskyttar frå Albertville. Ho vart olympisk meister på fellesstarten under Vinter-OL 2022.
Melodi Grand Prix 1971
Avstemming
NRK valde å køyre same jurysystem som blei innført ved Eurovision Song Contest 1971. Til stades i tv-studioet var sju dommarpar frå sju ulike regionar i landet. Den eine var under 25 år, mens den andre var over 25 år. Kvar jurymedlem gav frå 1 til 5 poeng til kvar melodi. Kvar song kunne dermed få mellom 14 og 70 poeng. Jurymedlemmane var: 1. Morten Kvelstad (Bergen), 2. Rune Larsen (Bergen), 3. Eva Braseth (Bodø), 4. Arne Kristian Dypvik (Bodø), 5. Knut Eggen (Elverum), 6. Eva Kløvstad (Hamar), 7. Jan Erik Pettersen (Kristiansand), 8. Liv Usterud (Kristiansand), 9. Andreas Lunnan (Levanger), 10. Sten Fredriksen (Oslo), 11. Cocca Stang (Oslo), 12. Thor Arvid Brochs (Tromsø), 13. Ivar Solberg (Tromsø) og 14. Solveig Johansson (Trondheim).
Justine Braisaz-Bouchet
Aktiv
Braisaz deltok i verdscupen i skiskyting frå 2014 og vant sitt første løp der i 2017. Ho var med på dei franske stafettlaga for kvinner som vann sølv i VM 2015 og 2016 og bronse i VM 2017 og OL-2018. Under VM i skiskyting vann ho bronsemedaljen på 15 km. Etter to medaljelause verdsmeisterskap opp ho den store suksessen ved dei olympiske leikane 2022. På den avsluttande fellesstarten gjekk Braisaz-Bouchet inn til gullmedalje, dei norske utøvarane Tiril Eckhoff og Marte Olsbu Røiseland vart nummer 2 og 3.
Braisaz-Bouchet har vunne to individuelle tevlingar i verdscupen. Ho sigra på fellesstarten i Le Grand-Bornand i desember 2017, knapt to år seinare vann ho 15-kilometeren i Östersund. I tilegg har ho vore med på fem stafett-triumfar.
Trio II
Mottaking
Albumet fekk positive meldingar i media.
Entertainment Weekly gav albumet B+ og sa at det «når omtrent 75 % av vegen» og er «uansett eit fint album.» Los Angeles Times gav albumet 3,5 av 4 stjerner og skreiv at den «inspirerte versjonen av Neil Young-songen 'After the Gold Rush' fører saman himmelsk vakre harmoniar. Harris si klåre røyst er ein perfekt match for den særs vakre Donagh Long-kjærleikssongen 'You'll Never Be the Sun'. Og Ronstadt hentar ut den formidable countryrock-erfaringa si på Jennifer Kimball og Tom Kimmel sin 'Blue Train' og Randy Newman sin 'Feels Like Home'.» AllMusic gav albumet tre av fem stjerner og kalla albumet «ein juvel blant vakre linjer av kubisk zirkonium, frå dei mest velmeinande og kjærlege songfuglane.» Patrick Carr i Rolling Stone gav albumet tre av fem stjerner og sa at «på sitt beste er dette nesten himmelsk.»
Albumet nådde fjerdeplassen på den amerikanske Billboard Top Country Albums-lista og 62. plassen på Billboard 200. Albumet nådde òg fjerdeplassen i Canada på RPM Country Albums-lista.
Den første singelen frå albumet, «High Sierra», nådde 90. plassen på den kanadiske Country 100-lista. Ingen av dei tre seinare singlane gjorde det godt nok til å gå inn på singellistene.
Albumet vart nominert til Grammyprisen for beste countryalbum. «After the Gold Rush» vann Grammyprisen for beste countrysamarbeid med vokal.
Salslister
Album
Singlar
Melodi Grand Prix 1971
Hendingar
I dagane før finalen i Melodi Grand Prix hadde Hanne Krogh lege sjuk med kraftig forkjøling. Ho overvann forkjølinga og stilte på scena utan problem.
Jurymedlemmane Sten Fredriksen og Liv Usterud blei plukka ut som Noregs to dommarar til den internasjonale finalen i Dublin 3. april 1971. Låtskrivaren Arne Bendiksen debuterte som dirigent i den internasjonale finalen, sidan Egil Monn-Iversen ikkje hadde høve til å reise til Dublin.
Kate Gulbrandsen
Kate Gulbrandsen er ein norsk songar. Som 20-åring vann ho ei lokal songtevling og deltok seinare i Pop-festival i 1985 i Egypt, der Arne Bendiksen var blant arrangørane. Året etter deltok ho også i World Popular Song Festival i Japan, der ho vann Golden Award med songen «Carnival» av Rolf Løvland.
I 1987 vann Gulbrandsen Melodi Grand Prix med songen «Mitt liv», skriven av Rolf Løvland og Hanne Krogh. Gulbrandsen fekk dimed representerte Noreg i Eurovision Song Contest 1987, der ho vart nummer 9 av 22 deltakarar. Gulbrandsen forsøkte å representere Noreg på nytt i 1989 med songen «Nærhet», men utan suksess. Seinare song ho også «Welcome to Lillehammer» i samband med vinter-OL 1994 på Lillehammer. Hennar versjon av «Med gullet for øyet» av Jørn Hansen var den offisielle songen for dei paralympiske vinterleikane i Nagano i Japan i 1998.
I august 2022 gav Gulbrandsen ut singelen «Two of Us» saman med dotters si Sandra Gulbrandsen.
Kate Gulbrandsen deltok i Melodi Grand Prix i 2023 med songen «Tårer i paradis», engelsk tittel «Tears in Paradise», som ho har komponert saman med Kjetil Mørland.
Kate Gulbrandsen kjem frå Slemmestad og bur i Hokksund.
Markéta Davidová
Markéta Davidová er ein tsjekkisk skiskyttar frå Jablonec nad Nisou. Ho vart verdsmeister på 15 km under VM i skiskyting 2021 i Pokljuka.
Omframt gullmedaljen i verdsmeisterskapen 2021, har Davidová vunne ytterlegare to renn i verdscupen i skiskyting. Den 24. januar 2019 vann ho ei sprint-tevling i Antholz og 27. november gjekk ho til topps på 15 km i Östersund.
Ediktet i Nantes
Ediktet i Nantes (Det nantiske ediktet) var eit lovpåbod utskrive av kong Henrik IV av Frankrike i Nantes den 13. april 1598.
Ediktet gjorde kjent at dei franske hugenottanee hadde vern mot overgrep og undertrykking, og gjorde samstundes katolisismen til statsreligion i Frankrike. Kongen hadde sjølv vore protestant, men for å bli anerkjent som konge av Frankrike hadde han konvertert til katolisismen. Utsegna «Paris er ei messe verd», skal Henrik ha sagt ved det høvet.
I følgje ediktet fekk hugenottane rett til å halde gudstenester visse stader, og som ein garanti for at rettane deira skulle respekterast fekk dei halde kring hundre befesta tryggleiksstader. Hugenottane fekk òg rett til å inneha embete. Ediktet vart oppheva i 1685 under Ludvig XIV av Frankrike med ediktet i Fontainebleau og førte til auka fiendskap og bortdriving av hugenottane.
Geir Andersen
Geir Andersen er ein norsk tidlegare kombinertrennar frå Oslo. Han tok VM-sølv i Seefeld 1985 og var med å vinne lagsølvet for Noreg i same meisterskapen. Under VM 1984 vart han verdsmeister i lagtevlinga, saman med Hallstein Bøgseth og Tom Sandberg. I 1985 vann Andersen verdscupen i kombinert. Han vart noregsmeister i øvinga både i 1985 og 1986. Også den eldre broren Espen Andersen var ein framifrå kombinertrennar.
Karriere
Andersen slo gjennom i 1983 då han kom på bronseplass under noregsmeisterskapen, bak Tom Sandberg. Same sesongen fekk han sølv i junior-VM, året etter tok han gullet i same meisterskapen.
På nyåret i 1984 fekk han si fyrste pallplassering i verdscupen då han vart andremann i Schonach etter Thomas Müller frå Vest-Tyskland. I februar månad deltok Andersen i kombinertøvinga under vinter-OL i Sarajevo og vart nummer ti. Etter tre strake tredjeplassar i verdscupen reiste han i mars 1984 til Rovaniemi i Finland, der han saman med Hallstein Bøgseth og Tom Sandberg vann verdsmeisterskapen i nordisk kombinert for lag.
Andersens fyrste verdscupsiger kom i Planica midt i desember 1984, seinare i sesongen oppnådde han tre sigrar til. I verdsmeisterskapen på ski i Seeefeld fekk han sølvmedalje både i den individuelle tevlinga og i lagtevlinga. Attpå dei fire fyrsteplassane oppnådde han også tre andreplassar i verdscupen, noko som førte til han vann verdscupen i kombinert for 1985 med stor margin.
Medaljar og besteplasseringar i noregsmeisterskap
Geir Andersen la opp i 1989.
Kattostordenen
Kattostordenen (Malvales) er ein orden av ekte tofrøbladingar som i moderne botanikk blir plassert i Rosidae-gruppa kalla Eurosidae II. I APG III-systemet omfattar ordenen rundt 6000 planteartar i ni familiar. Av desse har kattostfamilien, solrosefamilien og tysbastfamilien artar som veks i Noreg.
Artane i ordenen er ganske ulike, med få fellestrekk. Plantane i ordenen er hovudsakleg buskar og tre. Dei er gjerne kjenneteikna av spiralstilte, tetthåra blad, som ofte er handnerva. Borken er ofte seig og full av fiber.
Dei fleste familiane har kosmopolitisk utbreiing i tropane og subtropisk klima, med avgrensa utbreiing i tempererte område. På Madagaskar veks tre endemiske familiar frå ordenen - Sphaerosepalaceae, Sarcolaenaceae og Diegodendraceae.
I kattostordenen finn ein balsatre (Ochroma), som er kjend for sin lette ved, og lind (Tilia), som blir brukt til treskjering. Ein bruker frukta frå kakaotreet til sjokolade og kakao, og kolanøtter frå Cola-slekta blei tidlegare brukt til å laga cola. Andre velkjende medlemmer av familien er baobab, bomull, hibiskus og okra.
Polarisering
Polarisering eller polarisasjon har fleire tydingar:
Fylkesveg 19
Fylkesveg 19 finst i fleire fylke i Noreg:
Fylkesvei 19 (andre betydninger)
Bolette C. Pavels Larsen
Bolette Christine Pavels Larsen var ein norsk forfattar, omsetjar og litteraturkritikar i Bergens Tidende som var ein sentral aktør i det litterære feltet frå 1880-åra til over hundreårsskiftet. Bolette Christine Pavels Larsen var den første forfattaren med utgjevingar på sogne-dialekt og soleis på landsmål i Sogn og Fjordane, men gav også ut bøker på riksmål. Ho vart fødd inn i ein embetsmannsfamilie i Sogndal, men var i dei fleste åra av sitt liv busett i Bergen.
Utgjevingar
Bolette C. Pavels Larsen omsette i 1888 tekstar frå skånsk til sogne-dialekt og fekk dei publisert. I 1897 gav ho ut forteljingar på sognemål. Forteljingane kom same året ut på dansk-norsk, og fem år seinare vart andre tekstar av ho gjevne ut på riksmål. Arne Garborg rosa forteljingane hennar som var skrivne på sognamål, og som kom ut i serien Små-stubbar, publisert av naustedølen Mons Litleré i 1886. Ifølgje Sigrid Bø Grønstøl skriv Bolette C. Pavels Larsen «med lett humor og mild ironi […]; ho snur på samfunnshierarkiet», står det i band tre av Vestlandets historie.
Formidlar
I Bergens Tidende fungerte Bolette C. Pavels Larsen som hovudkritikar frå 1884, og melde bøker frå heile Norden - med eit ekstra vake auge på dei frå Sverige. Ho var også svært interessert i litteratur på nynorsk, og fungerte som formidlar av bøker på landsmål av ukjende forfattarar. Bolette C. Pavels Larsen var ein støttespelar for Mons Litleré når det gjaldt drifta av nynorskforlaget han eigde. Bolette C. Pavels Larsen var medlem av Vestmannalaget, ein landsdekkande landsmålorganisasjon med base i Bergen.
Kontakt med kjende forfattarar
Bolette C. Pavels Larsen hadde eit finmaska kontaktnett til andre forfattarar og litteraturkritikarar: Arne Garborg og Hulda Garborg, Knut Hamsun, Hans E. Kinck, Verner von Heidenstam frå Sverige, Hans Seland, Jens Tvedt og dei danske brørne Edvard Brandes og Georg Brandes. Ho var i kontakt via brev med August Strindberg, verdskjend svensk dramatikar og forfattar, og fekk løyve til å omsetje og trykkje eit skodespel av han som føljetong i Bergens Tidende i mars 1883.
Første husmorskulen
I 1874 vart Bolette C. Pavels Larsen gift med Ole Johan Larsen (1845-1928) i Gloppen. Dei fekk ingen born. Heimgarden til Bolette C. Pavels Larsen i Kroken i Luster kommune vart til den første husmorskulen i dåverande Nordre Bergenhus amt etter sal i 1884. Det er reist ein minnestein over Bolette C. Pavels Larsen i Fjærland i Sogndal kommune. Ole Johan Larsen donerte bøker til Bergen Museum frå samlinga deira.
Kunstnarleg slekt
Gjennom mora var Bolette C. Pavels Larsen i slekt med målar Gerhard Munthe (1849-1929) og lærar og forfattar Margrethe Munthe (1860-1931). Bolette C. Pavels Larsen døydde i Bergen.
Fylkesveg 20
Fylkesveg 20 finst i fleire fylke i Noreg:
Margaret Berger
I 2004 vart Margaret Berger kjend då ho kom på andreplass i andre sesong av Idol. Vinnaren det året vart Kjartan Salvesen, men Berger gav same året ut si fyrste plate, Chameleon. Songen «Lifetime Guarantee» frå albumet vann i Spellemannprisen 2004 i klassa for beste musikkvideo. Oppfylgjaralbumet hennar kom ut i 2006 med tittelen Pretty Scary, Silver Fairy.
Bidraget hennar til Melodi Grand Prix 2013 vart skrive av svenske Karin Park og duoen MachoPsycho (Noreg/Sverige). Under finalen vann ho ein klår siger med 102 032 røyster. Til samanlikning fekk andreplassen, «Bombo» av Adelén, 59 414 røyster.
Mischabel
Mischabelhörner eller berre Mischabel er eit fjellmassiv med tre toppar mellom Saastal og Nikolaital (Mattertal) i Wallis-Alpane i Sveits. Massivet er særleg godt synbart frå Saas-Fee. Dalbreen Hohberggletscher ligg i Mischabel.
Mischabel består av fjelltoppane:
Opphavet til namnet Mischabel er ukjent.
Mischabelmassivet i utvida forstand er ei undergruppe av Wallis-Alpane og omfattar fleire bitoppar på egga Nadelgrat som går ut frå hovudmassivet i nordvestleg retning:
Nikkestjerne
Nikkestjerne (Ornithogalum nutans) er ei plante i fuglestjerneslekta i aspargesfamilien. Arten kjem opphavleg frå Balkan og Vest-Asia.
I Noreg er arten ein framandart som er innført som prydplante og som vart funnen forvilla i 1897. Arten er sjeldan dyrka i dag, men han er bufast og veks spreidde stader langs kysten frå Østfold til Kristiansand. I Framandartslista 2018 er arten registrert med ingen kjend risiko (NK).
Yarim-distriktet
Yarim-distriktet er eit distrikt i Ibb guvernement i Jemen. I 2003 hadde distriktet eit folketal på 175 014 innbyggjarar.
Søren Lund
Søren Andreas Lund var ein norsk ingeniør frå Oslo.
Lund vart uteksaminert frå Trondheims tekniske skole i 1876 og studerte 1877–78 ved den tekniske høgskulen i Hannover. Han arbeidde frå 1876 til 1891 i vegvesenet, den siste tida som sjef for ingeniør-avdelinga. Frå 1891 var han tilsett på brukontoret til Norges statsbaner (NSB), fyrst som inspektør og sidan 1898 som leiar. Han hadde då ansvar for fleire viktige brubyggingar, mellom dei brua over Norddalsenden på Ofotbanen, steinbruene på Bergensbanen og Haugsfossbrua over Glomma ved Elverum.
Lund var elles i to år redaktør for 'Teknisk ugeblad', nestformann i Polyteknisk Forening og formann i Jernbanernes tekniske forening. Frå 1897 var han formann i den norske avdelinga av det internasjonale forbundet for materialprøving og deltok fleire gongar på kongressane til forbundet.
Kjelder
Norsk Allkunnebok. VIII. bandet. 1957
Polarisasjonsmikroskop
Eit polarisasjonsmikroskop eller petrografisk mikroskop er eit mikroskop med polarisator under objektbordet og analysator mellom objektiv og okular. Det blir brukt til avgjersle av mineral, til å påvise orientering av til dømes virus i krystalliknande arrangement og liknande.
Eilon
Etymologi
Namnet Eilon kjem frå Elah (terebint) og Alon (eik), to treartar som det veks mykje av i denne delen av Israel.
Historie
Kibbutzen vart grunnlagd på landområdet til Khirbet Samak, kjøpt i 1938 av Jewish National Fund. Han vart grunnlagd det året av ei gruppe polske immigrantar og palestinske jødar. Innbyggjarane vart stadig angripen etter arabaropprøret i Palestina 1936-1939. Eilon var ein av dei første tårn- og palisade-busetjingane. Det vart roleg i Galilea etter dei libanesiske soldatane Kaukji-bandane vart drivne bort i november 1948.
I 1947 hadde kibbutzen 350 innbyggjarar. Kibbutzen høyrte i starten til Hashomer Hatzair.
Skudrinje
Skudrinje (makedonsk Скудриње) er ein landsby i kommunen Mavrovo i Rostusja i regionen Polog i Nord-Makedonia.
Busetnaden hadde 2 119 innbyggjarar ved folketeljinga i 2002.
Sprikjestjerne
Sprikjestjerne (Ornithogalum divergens) er ei plante i fuglestjerneslekta i aspargesfamilien.
I Noreg er arten ein framandart som er innført som prydplante. Det er registrert eit funn i naturen frå Kristiansund. Han er ikkje risikovurdert i Framandartslista 2018.
The Bootleg Series Vol. 11: The Basement Tapes Complete
The Bootleg Series Vol. 11: The Basement Tapes Complete er eit samlealbum av kjellarinnspelingane til Bob Dylan og gruppa som kom til å bli kjend som The Band frå 1967, utgjeve Legacy Records 3. november 2014. Det er den niande utgjevinga av Bob Dylan Bootleg Series og den komplette utgåva kom ut på seks CD-plater, medan eit utval av samlinga kom på to CD-plater under tittelen The Basement Tapes Raw.
Innspelingane vart i fleire tiår rekna som «den heilage gralen» for musikksamlarar og Dylan-fansen, og har blitt mykje piratkopiert i forskjellige format gjennom åra. Den første piratkopiplata var utan tvil den første av sitt slag i rocken, kalla Great White Wonder, gjeve ut i juli 1969. The Basement Tapes Complete er første gongen alle innspelingane er offisielt gjevne ut, med 138 spor der 117 av dei ikkje er gjevne ut før. Av desse er 23 spor alternative opptak, slik at det er 115 forskjellige songar i samlinga, der det finst to eller tre forskjellige opptak av somme av dei. The Basement Tapes Complete vart kritikarrost og godt motteke av fansen, og vann Grammyprisen for beste historiske album.
Notata i omslaget til The Bootleg Series Vol. 11 er skrivne av Sid Griffin, ein amerikansk musikar og forfattar av Million Dollar Bash: Bob Dylan, The Band, and The Basement Tapes.
Innspelingshistorie
Kjellarinnspelingane vart gjort i 1967, då Dylan hadde trekt seg attende til Woodstock etter ei motorsykkelulukke han vart utsett for 29. juli 1966. Innspelinga byrjar i eit arbeidsrom kalla «The Red Room» i heimen til Dylan, før dei flytta til eit improvisert studio i kjellaren på huset Big Pink, der Rick Danko, Richard Manuel og Garth Hudson budde. Innspelinga varte omtrent frå mai til oktober 1967. I oktober 1967 vart eit demolydband på fjorten songar registrert for opphavsretten og komposisjonane vart registrerte i Dwarf Music, eit songforlag som Dylan og manageren hans Albert Grossman eigde i lag. Acetat-plater og lydband av songane sirkulerte så blant artistar som var interesserte i å spele inn songane. Dylan har omtalt det kommersielle presset bak desse kjellarinnspelingane i 1969 i eit intervju med Rolling Stone: «Dei var ikkje demoar for meg sjølv, dei var demoar av songane. Eg vart pressa attende til å kome opp med somme songar. Du veit korleis det der.»
I juli 1969 dukka den første piratkopiplata opp i California, kalla Great White Wonder. Det doble albumet inneheldt sju songar frå Woodstock-innspelinga, i tillegg til somme tidlege Dylan-innspelingar han hadde gjort i Minneapolis i desember 1961 og eitt spor frå The Johnny Cash Show. Prosessen med å piratkopiere musikken til Dylan kom til å føre til hundrevis av ulovlege utgjevingar av konsert- og studioopptak, og Recording Industry Association of America skildra Dylan som den mest piratkopierte artisten i musikkhistorien.
Kjellarinnspelingane danna grunnlaget for ei offisiell utgjeving i 1975, The Basement Tapes. Dette albumet vart kritisert av Dylan-kritkaren Michael Gray fordi det òg inneheldt innspelingar av Band sine eigne songar, og fordi viktige Dylan-songar ikkje var med i utvalet. I tillegg til den offisielle utgjevinga, er meir enn hundre innspelingar frå kjellarinnspelingane gjevne ut på piratkopiplater, katalogisert av Greil Marcus i boka Invisible Republic: Bob Dylan's Basement Tapes (1997), og av Sid Griffin i Million Dollar Bash: Bob Dylan, the Band, and the Basement Tapes (2007).
The Bootleg Series Vol. 11: The Basement Tapes Complete presenterer dei originale innspelingane, og set dei i omtrentleg kronologisk rekkjefølgje. Garth Hudson, organisten i The Hawks, hadde teke vare på dei originale lydbanda. Han tok dei med seg til Jan Haust og Peter J. Moore som restaurerte og digitaliserte dei for denne utgjevinga. Dette arbeidet gav dei ein nominasjon for Grammyprisen for beste historiske album.
Mottaking
For AllMusic av Stephen Thomas Erlewine samlinga fem av fem stjerner og skreiv «Det som er det vedunderlege med The Basement Tapes er at musikken vart laga utan forventning om at nokon andre utafor ein liten sirkel nokon gong skulle høyre det.» Magasinet Paste gav albumet ti av ti og kalla det «noko av den mest dristige, kreative og verkeleg vakre musikken som nokon gong er spelt inn».
I meldinga si for American Songwriter gav Jim Beviglia albumet fem av fem stjerner og skreiv: «Musikkfans som har fått tilgang til det komplette arkivet av The Basement Tapes kan samanliknast med historikarar som har fått tak i lydband av Continental Congress eller kunsttilhengjarar som har fått eit videoopptak av Da Vinci som måler Den siste nattverda.»
The Basement Tapes Complete
Alle songar er skrivne av Bob Dylan, utanom der andre er nemnde. Tradisjonelle songar er arrangerte av Dylan.
The Basement Tapes Raw
I tillegg til «Complete»-utgåva kom det ut ei dobbeltplate med høgdepunkta frå samlinga.
Hugh McCracken
Hugh C. McCracken var ein amerikansk gitarist og studiomusikar, basert i New York City. McCracken var i tillegg arrangør og produsent.
Biografi
McCracken har spelt på mange innspelingar av Steely Dan, i tillegg til albuma v Donald Fagen, Jimmy Rushing, Billy Joel, Roland Kirk, Roberta Flack, B.B. King, John Lennon, Paul McCartney, The Monkees, Paul Simon, Art Garfunkel, Idris Muhammad, James Taylor, Phoebe Snow, Bob Dylan, Linda McCartney, Carly Simon, Graham Parker, Yoko Ono, Eric Carmen, Loudon Wainwright III, Lou Donaldson, Aretha Franklin, Van Morrison, The Four Seasons, Daryl Hall & John Oates, Hank Crawford, Jerry Jemmott og Gary Wright.
McCracken døydde av leukemi i New York City, 70 år gammal.
Javanrud fylke
Javanrud fylke (persisk شهرستان جوانرود) er eit fylke i Kermanshah-provinsen i Iran, ein del av det som uoffisielt vert kalla Iransk Kurdistan. Det administrative senteret i fylket er Javanrud. I folketeljinga i 2006 var innbyggjartalet i fylket 62 259. Fylket er delt inn i dei to distrikta Sentral-distriktet og Kalashi-distriktet. Fylket har éin by: Javanrud.
Fylket grensar i nord og vest til Paveh fylke, i søraust til Ravansar fylke, i sørvest til Eslamabad-e Gharb fylke og Sarpol-e Zahab fylke.
Susan Dunklee
Susan Dunklee er ein USA-amerikansk skiskyttar frå Vermont. Ho vann sølvmedaljen i fellesstarten under VM i skiskyting 2017 og eitt nytt VM-sølv i 2020, då i sprint-tevlinga.
Aktiv
Dunklee deltok internasjonalt frå 2011. Ved VM i skiskyting 2012 overraska ho med ein femteplass på 15 km. Fem år seinare skaut ho feilfritt på fellesstarten under verdsmeisterskapen 2017 i Hochfilzen og vann sølvmedaljen, slått med 4,6 sekund av tyske Laura Dahlmeier. I VM i skiskyting 2020 i Antholz skaut Dunklee atter feilfritt på sprintdistansen og tok eitt ny VM-sølv, norske Marte Olsbu Røiseland vann med 6,6 sekund betre tid.
I sin beste sesong, 2017-sesongen, enda Dunklee på 10. plass i verdscupen i skiskyting.
AADACL3
Arylacetamid-deacetylase-lik 3 er eit protein som hos menneske er koda for av genet AADACL3. Genet er knytt til sjukdommen norsk skabb (scabies norvegicus) og infestasjon av ektoparasittar. Ein nemneverdig paralog av dette genet er AADACL4.